આ અંગેની મળતી માહિતી મુજબ ચોટીલા નજીક આવેલા વસ્તડી ગામ પાસે સ્કોર્પિયો કાર, તુફાન જીપ અને આઇશર વચ્ચે ગંભીર અકસ્માત સર્જાયો હતો. અકસ્માતમાં એક વ્યક્તિનું ઘટનાસ્થળે જ મોત થયું છે. જ્યારે અન્ય ત્રણના સારવાર દરમિયાન મોત નિપજ્યાં છે. ૧૦થી વધુ વ્યક્તિઓને ઇજા થતાં સારવાર અર્થે હોસ્પિટલ ખસેડાયા હતા. ચાર જેટલી એમ્બ્યુલન્સમાં લીંબડી અને ચોટીલા હોસ્પિટલમાં લઇ જવાયા હતા. અકસ્માત એટલો ગંભીર હતો કે સ્કોર્પિયો કાર અને આઇશર ટ્રકનો આગળનો ભાગનો કચ્ચરઘાણ નીકળી ગયો હતો.